RO
C 177/164
Jurnalul Oficial al Uniunii Europene
17.5.2023
Miercuri, 14 decembrie 2022
Articolul 16e Introducerea accelerată a pompelor de căldură (1)
Procesul de acordare a autorizațiilor pentru instalarea pompelor de căldură nu poate dura mai mult de o lună.
(2) Racordările la rețeaua de transport sau de distribuție sunt autorizate în urma notificării entității relevante pentru: (a) pompele de căldură cu o capacitate electrică de până la 12 kW; și (b) pompele de căldură instalate de un consumator autonom de energie din surse regenerabile, consumatori autonomi de energie din surse regenerabile care acționează în comun și comunități de energie din surse regenerabile în temeiul articolului 2 alineatul (14) din Directiva (UE) 2018/2001 cu o capacitate electrică de până la 50 kW, cu condiția ca capacitatea instalației de producere a energiei electrice din surse regenerabile a consumatorului autonom de energie din surse regenerabile să reprezinte cel puțin 60 % din capacitatea pompei de căldură sau mai puțin dacă există motive de îngrijorare întemeiate legate de siguranță sau o incompatibilitate tehnică a componentelor sistemului; (3) Deciziile care rezultă din procesele de acordare a autorizațiilor sunt date publicității.
[Am.
32] Articolul 16f Statele membre raportează Comisiei: (a) durata proceselor de acordare a autorizațiilor pentru instalațiile de producere a energiei din surse regenerabile în zonele cu dezvoltare accelerată a proiectelor de energie din surse regenerabile, și în afara lor; (b) impactul articolului 16d asupra duratei procedurii de acordare a autorizațiilor și a procedurilor judiciare.
Comisia evaluează informațiile transmise de statele membre și, dacă consideră necesar, propune modificări ale legislației aplicabile.”
▌ Articolul 4 Transpunerea (1) Statele membre pun în aplicare actele cu putere de lege și actele administrative necesare pentru a asigura respectarea articolului 1 alineatul (10) cel târziu până la [o lună de la intrarea în vigoare a prezentei directive].
[Am.
35] Statele membre pun în aplicare actele cu putere de lege și actele administrative necesare pentru asigurarea respectării articolului 1 alineatele (1), (2), (3), (4), (6), (8) și (9) și a articolului 3 cel târziu până la [șase luni de la intrarea în vigoare a prezentei directive].
[Am.
36] Statele membre pun în aplicare actele cu putere de lege și actele administrative necesare pentru a asigura respectarea articolului 1 alinatele (5) și (7) și a articolului 2 cel târziu până la [un an de la intrarea în vigoare a prezentei directive].
[Am.
37] Statele membre comunică de îndată Comisiei textele acestor dispoziții.
Atunci când statele membre adoptă aceste dispoziții, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale.
Statele membre stabilesc modalitatea de efectuare a acestei trimiteri.
(2) Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
Articolul 5 Intrarea în vigoare Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
Articolul 6 Destinatari Prezenta directivă se adresează statelor membre.
Adoptată la ▌ Pentru Parlamentul European, Președinta
Pentru Consiliu, Președintele